شەفەق نیوز/ وەڕێەوبەرایەتی پۆلیس پارێزگای هەولێر، ئمڕوو جومعە، دەسگیرکردن کەسیگ راگەیان ک هەڕەشە لە دویتیگ دایە بویەسە ک هیشتیەئەو دویەتە خوەی بکوشێد.
هۆگر عەزیز، قسەکەر پۆلیس پارێزگای هەولێر لەكۆنگرەیگ رۆژنامەوانی راگەیان، دویای ئەوەگ دویت خوەنەواریگ  20 ساڵ وە ناو (ئاریان محەمەد خەلیل) لە ھەولێر بی سەروشوین بوی، دویاجار خوەی لە باڵەخانەیگ خستیەسەخوار و كۆتایی وە ژیان خوەی هاورد، دویای لیكۆڵینەوە دەركەفت كوڕیگ لە چوارقوڕنە ھەڕەشە لەلیکردیە وە بڵاوکردن وینەیلی .
وتیش؛ وە هاوكاریی پۆلیس نەھیشتن تاوان رانیە و ھەولێر، توەنریا تۆمەتبارەگە دەسگیر بكریەێد، ئیرنگە دان وە تاوانەگەی نایە و دەرچگە چەن ژنیگتریش  وێنەیلیان لە مۆبایلەگەی بویە و ھەڕەشەی لە چەن ژنیگتریش کردیە.
باس لەوەیشکرد، گشت ئەو گرتە ڤیدیۆ و وێنەیل لەناو مۆبایلەگەی ئەو كەسە بوین، دەسوەبانیان نریایە، ئیسە پەڕاو لێكۆڵینەوە ئەرای وازکریایە و رێکار یاسایی وەرانوەری گیرێدەوەر ، تۆمەتبارەگە ئامانج فرەیگ داشتیە چەن وێنەیگ لەلای بویە و وێنەیلە نەگونجایگیش نەبوینە و وەردەوام هەڕەشە لەخاوەنەگانیان كردیە.
